Diari Oficial de la Generalitat Valenciana


Sumari del DOGV 9328, del 29-04-2022 (2022/3114)

Informació pública de l'emissió de l'informe ambiental i territorial estratègic de la modificació puntual número 33 del Pla general d'ordenació urbana.
-------------------------------------------------------------------------------------------------------------------------------------------------------

### Dades del document

Número de DOGV
:   9328

Data del DOGV
:   29-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3114


Data del document
:   24-03-2022

Organisme emissor
:   Ajuntament d'Ibi

Tipus de document
:   Anunci

Descriptors 

:   * Ibi
    * pla d'urbanisme
    * administració local

Informació pública de l'emissió de l'informe ambiental i territorial estratègic de la modificació puntual número 33 del Pla general d'ordenació urbana.  
 [2022/3114]  
En compliment dels articles 53.7 i 53.8 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, de la Comunitat Valenciana, i en compliment dels acords de la Junta de Govern Local, adoptats el dia 22.03.2022, es procedeix a la publicació de l'informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual núm. 33, del Pla general d'ordenació urbana d'Ibi (Alacant):  
  
  
«Primer. Proposta d'acord per a emetre informe ambiental i territorial estratègic en el procediment simplificat, de la modificació puntual del Pla general d'ordenació urbana núm. 33.  
Vista la proposta del segon tinent d'alcalde de data 17 de març de 2022 que expressa:  
Vist l'expedient que es tramita en el Departament d'Urbanisme relatiu a la modificació puntual del Pla general d'ordenació urbana, núm. 33.  
  
Vist l'informe emés per la coordinadora de Territori i Medi Ambient i l'arquitecte municipal, de data 16.03.2021, que a continuació es transcriu:  
  
«Informe tècnic jurídic  
per a la resolució d'informe ambiental i territorial estratègic (IATE)  
  
  
Antecedents  
Amb data 06.10.2021 l'Ajuntament Ple va adoptar, entre altres, el següent acord: «sol·licitar a l'Òrgan Ambiental Municipal l'inici de l'avaluació ambiental i territorial estratègica, de la modificació puntual núm. 33, del Pla general d'ordenació urbana d'Ibi».  
En compliment de l'article 53 del TRLOTUP, es va sotmetre el document que conté l'esborrany del pla i el document inicial estratègic a consultes de les administracions públiques afectades i a persones interessades.  
  
1. Documentació presentada  
La sol·licitud d'inici, remesa per l'Ajuntament d'Ibi com a òrgan promotor i substantiu, s'acompanya d'esborrany del Pla i de document inicial estratègic amb els continguts de l'article 52 del TRLOTUP.  
  
  
2. Planejament vigent  
El planejament municipal vigent és el Pla general d'ordenació urbana, aprovat per la Comissió Territorial d'Urbanisme el 3 de febrer de 2000 (BOP 26.05.2000). Aquest Pla va ser sotmés a avaluació ambiental i s'ha emés declaració d'impacte ambiental el 24 de maig de 1999 (exp. 86/99 AIA).  
  
3. Document inicial estratègic  
3.1. Descripció, objecte i justificació  
El municipi d'Ibi compta amb un Pla general aprovat definitivament per la Comissió Territorial d'Urbanisme en data 3 de febrer de 2000. Aquest Pla general va ser avaluat ambientalment, obtenint declaració d'impacte ambiental favorable amb determinades condicions en data 24 de maig de 1999.  
La present modificació engloba un total de 9 modificacions puntuals, a fi d'adaptar el planejament actual a la realitat física i a les necessitats actuals de la població. En concret, es proposen les següents modificacions:  
- Submodificació 1: qualifica com a equipament públic (sanitari-assistencial) una parcel·la de 4.209, 68 m², actualment qualificada com a residencial (Norma Zonal 5/UNI), sobre la qual es troba executat un centre sanitari públic.  
- Submodificació 2: afecta una parcel·la de titularitat privada, de 7.837,68 m², qualificada com a equipament. Es preveu qualificar-la en part amb ús lucratiu terciari (6.300 m²), a la qual s'assigna una edificabilitat de 12.600 m²t, mantenint la resta com a equipament.  
- Submodificació 3: qualifica com a equipament el vial contigu a l'equipament EQ-43 sobre el qual s'ha executat una pista de patinatge pública.  
- Submodificació 4: qualifica com a ús terciari una parcel·la dotacional, de 5.006,22 m², a la qual s'assigna una edificabilitat lucrativa de 5.006,22 m²t. I això a fi de possibilitar l'ampliació de l'Institut Tecnològic de Producte Infantil i Oci (AIJU).  
- Submodificació 5: elimina un vial sense eixida en una poma industrial, qualificant aqueix sòl com la resta de la poma. Afecta a una superfície de 1.121,64 m², i implica un increment d'edificabilitat lucrativa de 1.121,64 m²t.  
- Submodificació 6: qualifica com a equipament esportiu una parcel·la de 1.414,58 m² sobre la qual se situa un edifici d'habitatges protegits en estat ruïnós, amb una edificabilitat assignada pel pla vigent de 6.858,36 m²t, asi com el vial perimetral. A fi de mantindre l'edificabilitat residencial destinada a habitatges protegits, es determina que determinades parcel·les, amb una superfície 11.058,72 m² i una edificabilitat residencial de 68.247,30 m²t, es destinen a habitatge protegit.  
  
- Submodificació 7: qualifica com a equipament determinades parcel·les de titularitat municipal, amb una superfície total de 1.310 m² i una edificabilitat terciària de 1.310 m²t, sobre les quals s'han executat edificacions d'ús públic.  
- Submodificació 8: qualifica com a equipament una parcel·la de titularitat municipal, amb una superfície de 286,12 m² i una edificabilitat residencial de 572,24 m²t, sobre les quals es pretenen executar edificacions d'ús públic.  
- Submodificació 9: es modifica la regulació del Pla dels usos terciaris, la nomenclatura dels quals no s'adapta a la legislació vigent i genera confusió. A més, s'elimina el concepte d'edificabilitat dels equipaments públics.  
  
4. Consultes realitzades  
La Junta de Govern Local de l'Ajuntament d'Ibi, com a òrgan ambiental i territorial, ha sotmés la documentació aportada (DIE i esborrany del Pla), a consulta de les següents administracions afectades i persones interessades.  
  
ADMINISTRACIÓ PÚBLICA CONSULTADA Data Consulta Data Informe  
Conselleria de Política Territorial, Obres Públiques i Mobilitat  
Servei Territorial d'Urbanisme d'Alacant 13.10.2021 25.11.2020  
Conselleria d'Habitatge i Arquitectura Bioclimàtica  
Servei Territorial d'Habitatge i Arquitectura Bioclimàtica 13.10.2021 €  
Conselleria de Política Territorial, Obres Públiques i Mobilitat  
Servei d'Ordenació del Territori   
(PATRICOVA) 13.10.2021 27.12.2021  
  
  
4.1. Urbanisme  
El Servei Territorial d'urbanisme d'Alacant emet informe favorable amb data 22.11.2021, i indica que «la proposta no contravé la normativa d'aplicació».  
L'informe recorda «la necessitat que la documentació que se sotmeta a participació pública continga estudi d'integració paisatgística, tal com estableixen els articles 6 i 39 del TRLOTUP.»  
D'altra banda, manifesta que la competència per a l'aprovació definitiva de l'instrument de planejament correspon a l'Ajuntament d'Ibi, en afectar l'ordenació detallada definida en l'article 35 del TRLOTUP, tal com estableix l'article 44.5 del TRLOTUP, sent així mateix l'Ajuntament d'Ibi l'òrgan ambiental i territorial competent a tenor dels establit en l'article 49 del TRLOTUP, en afectar exclusivament l'ordenació detallada del sòl urbà.  
  
4.2. Risc d'Inundació (PATRICOVA)  
Amb data 27.12.2021 s'emet informe per part del cap de Servei de Gestió Territorial (PATRICOVA), establint les següents consideracions finals:  
«L'anàlisi realitzada en l'apartat anterior sobre les modificacions puntuals proposades al «Pla General d'Ordenació Urbana» del municipi, són compatibles amb la Normativa del PATRICOVA i s'hauran de tenir en compte les consideracions exposades en les següents fases d'aprovació del pla general municipal.  
Modificacions no afectades:  
- Modificació 1: no afectada per cap risc d'inundació, i per tant, és compatible.  
- Modificació 2: no afectada per cap risc d'inundació, i per tant, és compatible.  
Modificacions afectades:  
- Modificació 3: es troba en zona d'afecció, proposant-se una agrupació de la zona del vial i la de l?«skatepark», com a espai obert. Afectada i compatible.  
- Modificació 4: Es troba a zona d'afecció, i li serà d'aplicació l'article 20 de la Normativa del PATRICOVA, i les condicions de l'annex I. Afectada i compatible, sempre que es complisquen les condicions esmentades.  
- Modificació 5: Localitzada a zona d'afecció, proposant-se eliminació de vial sense utilitat («cul de sac»). Afectada i compatible, indicant la possible incidència sobre tercers que cal evitar.  
- Modificació 6: La zona on es pretenen ubicar les noves vivendes (HPP), estaria afectada per perillositat de nivell 6, però estant en sòl urbà totalment consolidat, seria compatible, sempre que es prenguen les mesures determinades a l'annex I. Respecte a la parcel·la que es pretén annexionar a l'equipament esportiu ja existent, es troba en zona d'afecció, devent ser espai obert, per tal de no augmentar la vulnerabilitat. Afectada i compatible, sempre que es complisquen les condicions esmentades.  
- Modificació 7: Parcel·la ja edificada, que es troba afectada per perillositat de caràcter geomorfològic, proposant un canvi de qualificació, d'acord al seu ús actual, de terciari a equipament. Afectada i compatible.  
- Modificació 8: Es troba afectada per perillositat de caràcter geomorfològic, però es troba a l'inici del tàlveg i sense cap xarxa ni barranc pròxim. Afectada i compatible.  
Conclusió  
Per tot el que s'ha exposat, la modificació puntual número 33 del «Pla General d'Ordenació Urbana» del municipi d'Ibi, es troba parcialment afectada per risc d'inundació i segons el que es pretén, és compatible amb les determinacions exposades en els apartats anteriors, segons les determinacions normatives del Pla d'Acció Territorial de caràcter sectorial sobre prevenció del Risc d'Inundació a la Comunitat Valenciana.»  
Per tant, quant a les modificacions afectades per perillositat d'inundació o zona d'afecció, i tractant-se de sòl urbà consolidat, serà en les corresponents llicències d'obres on s'exigirà i revisarà el compliment de l'article 20 de la normativa del Patricova, en relació amb el seu annex I, així com l'exigència, en el seu cas, de mesures de protecció aplicables.  
  
  
5. Identificació i valoració dels possibles efectes sobre el medi ambient  
Conforme al que s'estableix en l'article 46.3 del TRLOTUP, l'òrgan amiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 53.1 de la LOTUP.  
Analitzat el document inicial estratègic i els informes rebuts, s'efectua la valoració dels possibles efectes de la present modificació puntual.  
  
5.1. Criteris per a determinar el sotmetiment a avaluació ambiental i territorial estratègica ordinària  
Un pla haurà de sotmetre's a avaluació ambiental i territorial estratègica ordinària, en funció de l'existència d'efectes significatius sobre el medi ambient, prenent com a referència els següents criteris, d'acord amb l'annex VIII del TRLOTUP:  
Quant a les característiques dels plans i programes, considerant en particular:  
«a) La mesura en què el pla o programa estableix un marc per a projectes i altres activitats, bé en relació amb la ubicació, naturalesa, dimensions i condicions de funcionament o bé en relació amb l'assignació de recursos.  
b) La mesura en què el pla o programa influeix en altres plans o programes, inclosos els que estiguen jerarquitzats.  
c) La pertinència del pla o programa per a la integració de consideracions ambientals, amb l'objecte, en particular, de promoure el desenvolupament sostenible.  
d) Problemes ambientals significatius relacionats amb el pla o programa.  
e) La pertinència del pla o programa per a la implantació de la legislació comunitària o nacional en matèria de medi ambient, com, entre altres, els plans o programes relacionats amb la gestió de residus o la protecció dels recursos hídrics.  
f) La incidència en el model territorial.»  
Quant a les característiques dels efectes i de l'àrea probablement afectada, considerant en particular:  
«a) La probabilitat, duració, freqüència i reversibilitat dels efectes.  
  
b) El caràcter acumulatiu dels efectes.  
c) El caràcter transfronterer dels efectes.  
d) Els riscos per a la salut humana o el medi ambient.  
e) La magnitud i l'abast espacial dels efectes (àrea geogràfica i grandària de la població que puguen veure's afectades).  
f) El valor i la vulnerabilitat de l'àrea probablement afectada a causa de:  
1r Les característiques naturals especials.  
2n Els efectes en el patrimoni cultural.  
3r La superació de valors límit o d'objectius de qualitat ambiental.  
  
4t El segellament i l'explotació intensiva del sòl.  
5é Els efectes en àrees o paisatges amb rang de protecció reconegut en els àmbits nacional, comunitari o internacional.  
6é Els efectes sobre el desenvolupament equilibrat del territori.»  
5.2. Possibles efectes significatius sobre el medi ambient  
L'àmbit afectat, es correspon amb àrees de sòl urbà consolidades per l'edificació i urbanització, amb una trama urbana dotada de serveis públics i equipaments. Es tracta d'edificacions en sòl i zona altament antropitzada, per la qual cosa l'actuació seguida i pretesa, no ostente efectes significatius en el medi ambient, ni en la flora i fauna d'aquests terrenys.  
Com s'ha desenvolupat en punts anteriors, les modificacions del pla són ajustos en la qualificació d'algunes parcel·les urbanes per a adaptar-les a la realitat o atendre les necessitats tècniques i urbanístiques del municipi. Les actuacions que han provocat la modificació puntual del PGOU, són:  
Submodificació 1. La construcció del Centre de Salut en una parcel·la adequada per les seues dimensions i localització va ser la millor proposta disponible davant la Conselleria de Sanitat en el seu moment. La modificació, que pretén adaptar la qualificació de la parcel·la existent a l'ús dotacional, no té efectes significatius sobre el medi ambient, sinó que es limita a adaptar l'ús de la mateixa al destí al qual es troba afecte (efectes administratius)..  
Submodificació 2. Es planteja la requalificació parcial de l'equipament públic EQ-67 existent, a l'ús terciari. La modificació no té efectes significatius sobre el medi ambient, en tractar-se d'una variació que afectarà la titularitat final del bé, i no tant a l'ús o segellament de la parcel·la, perquè tant abans com després de la modificació, el destí d'aquesta parcel·la és la seua edificació per a un ús de serveis (ja siga públic o privat). A més, es manté invariable la catalogació de l'habitatge existent en la parcel·la, assumint la seua coexistència i preservant la seua protecció, no existint risc ni efectes sobre el patrimoni cultural.  
  
Submodificació 3. Es planteja la requalificació de sòls dotacionals viaris per a ampliar l'equipament esportiu on es situa la pista del Skate Park. Aquesta agrupació de parcel·les i l'ús de les mateixes com a equipament públic (i actualment pavimentat com a tal), s'entén una actuació sense efectes significatius sobre el medi ambient.  
Submodificació 4. Es tracta d'un canvi de la qualificació de la parcel·la existent (de dotacional públic a terciari privat). Aquesta modificació no té efectes significatius sobre el medi ambient, perquè tant abans com després de la modificació, el destí d'aquesta parcel·la és la seua edificació per a un ús de serveis (ja siga públic o privat).  
Submodificació 5. L'eliminació d'un tram de vial (no executat) i la seua requalificació a zona industrial no té efectes significatius sobre el medi ambient, en reblir urbanísticament una poma amb aquest ús, i en tractar-se d'una zona altament antropitzada, urbanitzada i característica del polígon industrial. A més, paisatgísticament no es varia el skyline, en tractar-se d'una actuació que té per objecte reblir la poma preexistent, assegurant una coherència urbanística i edificatòria.  
  
Submodificació 6. Es planteja la requalificació d'una parcel·la d'ús lucratiu residencial i viaris (tots dos de titularitat municipal), a sòls dotacionals, en concret, equipaments públics esportius, per a l'ampliació del poliesportiu municipal. S'entén que l'actuació no té efectes significatius sobre el medi ambient en tant que es produeix en una zona altament antropitzada i urbanitzada, i l'objecte de la qual és modificar l'ús de la mateixa (de residencial a dotacional esportiu). A més, paisatgísticament, es rebleix la poma dotacional esportiva, millorant la perspectiva visual i l'ordenació urbanística, en eliminar l'actual ús i edifici residencial, per trobar-se el mateix en una situació aïllada i aliena a l'ambient.  
  
D'altra banda, l'assignació de la qualificació de «habitatges protegits» a una sèrie de parcel·les d'ús residencial ostenta nul·la incidència mediambiental, en tant es tracta d'una modificació d'efectes administratius, i no mediambientals.  
Submodificació 7. Es planteja la qualificació com a equipaments públics de diverses parcel·les de titularitat municipal, actualment edificades i amb ús terciari. Aquesta modificació no té efectes significatius sobre el medi ambient, en trobar-se la parcel·la edificada en l'actualitat, responent la modificació a l'adaptació i actualització del seu ús al destí al qual es troba afecta (efectes administratius).  
Submodificació 8. Es tracta de la modificació de la qualificació urbanística prevista pel pla general, passant de la categoria d'habitatge unifamiliar adossat al règim d'equipament públic, d'una parcel·la de titularitat municipal. No es contemplen efectes significatius en el medi ambient al no preveure's una major intensitat d'ús o segellament del sòl, en produir-se la modificació en una àrea altament antropitzada i el destí urbanístic de la qual és l'edificació (tant abans com després de la modificació).  
Submodificació 9. Es tracta d'una modificació que afecta la regulació i nomenclatura dels usos terciaris i dotacionals per a la seua actualització, eliminant així mateix el concepte d'edificabilitat dels equipaments públics. S'entén que la modificació no té efectes significatius en el medi ambient, en concretar els usos terciaris admissibles i evitar les confusions originades en el PGOU actual, si bé serà en la corresponent autorització de les llicències, on s'estudiaran, sobre la base de la normativa d'aplicació, la incidència que, si escau, podria tindre la implantació de determinades activitats.  
Del contingut exposat en el document inicial estratègic i en l'esborrany del pla, de l'anàlisi dels possibles efectes significatius en el medi ambient i del resultat dels informes emesos per les administracions afectades consultades, es desprén els següent:  
Per l'escassa envergadura de les modificacions no existeix cap incompatibilitat amb el model territorial del municipi. A més, tractant-se de modificacions de sòl urbà altament antropitzat, no existeixen característiques naturals especials, ni efectes sobre el patrimoni cultural, no afecta cap àmbit amb rang de protecció reconegut, no produeix efectes negatius sobre el desenvolupament equilibrat de territori, no se superen valors límits de qualitat ambiental ni es produeix un major segellat o explotació intensiva del sòl, ja que la rectificació no implica un major aprofitament ni ús del sòl urbanitzat.  
5.3. Valoració  
Analitzada l'alternativa proposada, atesa la documentació que consta en l'expedient i els informes emesos per les administracions sectorials consultades, s'aprecia que la proposta de la modificació puntual núm. 33 del PGOU d'Ibi, no ostenta incidències significatives sobre el medi ambient, sobre el patrimoni natural ni cultural, ni sobre el model territorial establit en la planificació urbanística municipal, per la qual cosa s'estima que l'alternativa proposada és compatible a efectes ambientals, en els termes proposats en aquest informe, i d'acord amb els criteris de l'annex VIII del TR-LOTUP.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant el text refós de la Llei d'ordenació del territori, urbanisme i paisatge de la Comunitat Valenciana, aprovada per Decret legislatiu 1/2021, de 18 de juny (TR-LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
7. Conclusió  
Conforme al que s'estableix en l'article 46.3 del TRLOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient.  
D'acord amb els criteris de l'annex VIII, així com del que es deriva dels pronunciaments de les administracions públiques afectades (art. 53.1 del TRLOTUP), es pot concloure que el procediment d'avaluació ambiental simplificat és suficient per a determinar que la modificació puntual pretesa no presenta efectes significatius sobre el medi ambient, si bé han d'establir-se condicionants previs a la seua aprovació definitiva.  
Per tot el que s'ha exposat anteriorment, s'informa favorablement quant a l'emissió d'Informe ambiental i territorial estratègic en el procediment simplificat, proposant procedir la tramitació de la modificació puntual núm. 33 del PGOU d'Ibi, consistent en el desenvolupament de les 9 submodificacions indicades, conforme al capítol III, del títol III, del llibre I del TR-LOTUP, i tot això d'acord amb els criteris de l'annex VIII de la LOTUP i els informes de les administracions públiques consultades, per considerar que el seu abast no tindrà efectes significatius sobre el medi ambient.  
No obstant l'anterior, la proposta de les modificacions, haurà de contindre el corresponent estudi d'integració paisatgística, amb caràcter previ a la seua exposició al públic, així com el pertinent estudi de viabilitat econòmica, Informe sobre la perspectiva de gènere i memòria de sostenibilitat econòmica.»  
L'article 48.c de la LOTUP, estableix que l'òrgan ambiental i territorial és l'òrgan autonòmic, dependent de la conselleria competent en matèria d'ordenació del territori i medi ambient que realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques, i en col·laboració amb l'òrgan promotor i substantiu, vetla per la integració dels aspectes ambientals, al costat dels territorials i funcionals, en l'elaboració del pla o del programa. L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els següents casos:  
1. En els instruments de planejament urbanístic que afecten exclusivament l'ordenació detallada del sòl urbà definida en la present llei.  
  
2. En els instruments de planejament urbanístic que, en el desenvolupament de planejament avaluat ambientalment, afecten exclusivament l'ordenació detallada del sòl urbanitzable definida en la present llei.  
  
3. En els instruments de planejament urbanístic que afecten exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.  
La competència en matèria d'avaluació ambiental i territorial estratègica no està assignada a cap òrgan per la Llei 7/1985, reguladora de les bases de règim local. No obstant això, com que l'aprovació dels plans urbanístics correspon al Ple de la Corporació, en virtut del que es disposa en l'article 22.c del citat cos legal, resulta convenient que l'avaluació ambiental i territorial estratègica la realitze un altre òrgan municipal.  
A la vista del que s'estableix en la Llei 7/1985, pot ostentar la condició d'òrgan ambiental municipal, l'alcalde, en virtut de la competència residual que ve regulada en el seu article 21.1.s.  
Mitjançant decret de l'Alcaldia, de data 17 de juny de 2019, es va delegar en la Junta de Govern Local l'atribució establida en l'article 21.1.s de Llei de bases de règim local.  
  
En atenció de tot el que s'ha exposat, aquest tinent d'alcalde delegat de l'Àrea de Territori i Patrimoni, en virtut de la resolució de l'Alcaldia 142/2019, de 17 de juny, publicada en el BOP núm. 118, de 21.06.2019, eleva la Junta de Govern Local, la següent  
  
Proposta d'acord  
  
Primer. Emetre informe ambiental i territorial estratègic en el procediment simplificat, de la modificació puntual del Pla general d'ordenació urbana núm. 33, consistent en el desenvolupament de les 9 submodificacions indicades, conforme al capítol III, del títol III, del llibre I del TRLOTUP, i tot això d'acord amb els criteris de l'annex VIII de la LOTUP i els informes de les administracions públiques consultades, per considerar que el seu abast no tindrà efectes significatius sobre el medi ambient.  
No obstant això anterior, la proposta de les modificacions, haurà de contindre el corresponent estudi d'integració paisatgística, amb caràcter previ a la seua exposició al públic, així com el pertinent estudi de viabilitat econòmica, informe sobre la perspectiva de gènere i memòria de sostenibilitat econòmica.  
  
Segon. Comunicar el present acord al Departament d'Urbanisme per a continuar amb el procediment d'aprovació.  
  
Tercer. Remetre el present acord al Diari Oficial de la Generalitat Valenciana per a la publicació.»  
  
Ibi, 24 de març de 2022.- El tinent d'Alcalde: Santiago Cózar Valls.